નવી દિલ્હી: દેશના સંરક્ષણ મંત્રાલયનો કાર્યભાર પ્રથમ પૂર્ણકાલીન મહિલા સંરક્ષણ પ્રધાન નિર્મલા સીતારમને સંભાળ્યાના એક દિવસ બાદ જ મિલિટરી પોલીસમાં મહિલાઓની ભરતી અને તહેનાતીની જાહેરાત કરવામાં આવી છે. હવે પ્રથમ વાર એવું થશે કે મહિલાઓની તહેનાતી સેનાના નીચલા સ્તરે કરવામાં આવશે. અત્યાર સુધી મહિલાઓ સેનામાં ઓફિસર રેન્ક પર તહેનાત કરવામાં આવતી હતી, પરંતુ હવે સિપાઇ તરીકે પ્રથમ વાર મહિલાઓની ભરતી થશે.